คอลล์ออฟดิวตี: แอดวานซ์วอร์แฟร์

คอลล์ออฟดิวตี: แอดวานซ์วอร์แฟร์ () เป็นวิดีโอเกมยิงมุมมองบุคคลที่หนึ่งที่จัดจำหน่ายโดยแอ็กทิวิชัน เป็นวิดีโอเกมลำดับที่ 11 ของชุดวิดีโอเกม คอลล์ออฟดิวตี ตัวเกมเวอร์ชันไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน พัฒนาโดยสเลดจ์แฮมเมอร์เกมส์ ในขณะที่ High Moon Studios ได้พัฒนาตัวเกมเวอร์ชันที่วางจำหน่ายบนเพลย์สเตชัน 3 และ เอกซ์บอกซ์ 360 และ Raven Software ได้พัฒนาโหมดผู้เล่นหลายคนของเกมและโหมดเอ็กโซซอมบี้

แอดวานซ์วอร์แฟร์ เป็นเกม คอลล์ออฟดิวตี เกมแรกที่สเลดจ์แฮมเมอร์เกมส์เป็นผู้พัฒนาหลัก ซึ่งผลงานก่อนหน้านั้น สเลดจ์แฮมเมอร์เกมส์ทำหน้าที่เป็นสตูดิโอสนับสนุนที่พัฒนาเกม คอลล์ออฟดิวตี: มอเดิร์นวอร์แฟร์ 3 ควบคู่ไปกับอินฟินิตีวอร์ด ในปี 2011 แม้ว่าเกมจะวางจำหน่ายในวันที่ 4 พฤศจิกายน 2014 แต่ตัวเกมมีการวางจำหน่ายเกมฉบับพิเศษชื่อ เดย์ซีโรอิดีชัน ซึ่งมาพร้อมกับเนื้อหาโบนัสในเกม โดยวางจำหน่ายในวันที่ 3 พฤศจิกายนสำหรับผู้ที่สั่งซื้อเกมล่วงหน้า

ก่อนการพัฒนา แอดวานซ์วอร์แฟร์ เดิมทีสเลดจ์แฮมเมอร์เกมส์กำลังพัฒนาเกมที่มีฉากระหว่างเหตุการณ์ในสงครามเวียดนาม การพัฒนา แอดวานซ์วอร์แฟร์ เริ่มขึ้นในปลายปี 2011 ไม่นานก่อนการวางจำหน่าย มอเดิร์นวอร์แฟร์ 3 ตัวเกมเป็นเกมแรกในชุดเกม คอลล์ออฟดิวตี นับตั้งแต่เกม คอลล์ออฟดิวตี 2 ที่นำเสนอเอนจินเกมที่มีการเขียนใหม่และสร้างขึ้นใหม่ทั้งหมดเป็นส่วนใหญ่ สำหรับโหมดผู้เล่นคนเดียวของตัวเกม สเลดจ์แฮมเมอร์เกมส์ใช้นักแสดงรุ่นเก๋าอย่างทรอย เบเคอร์และเควิน สเปซีย์ในบทบาทนำ เนื้อเรื่องของเกมมีฉากอยู่ในโลกอนาคต โดยถูกเซ็ตระหว่างปี 2054 ถึง 2061 เนื้อเรื่องจะติดตามเรื่องราวของ Jack Mitchell จากนาวิกโยธินสหรัฐ และการมีส่วนร่วมของเขากับ Atlas บริษัททหารเอกชนที่ขายบริการให้กับผู้เสนอราคาสูงสุด

เมื่อ คอลล์ออฟดิวตี: แอดวานซ์วอร์แฟร์ วางจำหน่าย ตัวเกมได้เสียงตอบรับในแง่บวกจากนักวิจารณ์ นักวิจารณ์หลายคนยกย่องงานภาพ การพากย์เสียง โหมดผู้เล่นคนเดียว ความรวดเร็ว ไดนามิก และรูปแบบการเล่นที่น่าตื่นเต้น และผู้เล่นหลายคนที่มีเนื้อหามากมาย แต่บางส่วนวิพากษ์วิจารณ์ถึงโครงเรื่องที่คาดเดาได้ในโหมดผู้เล่นคนเดียว ตัวเกมได้รับรางวัลหลายรางวัลและประสบความสำเร็จในเชิงพาณิชย์

 หมายเหตุ 

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน
หมวดหมู่:คอลล์ออฟดิวตี
หมวดหมู่:วิดีโอเกมที่มีฉากในประเทศไทย
หมวดหมู่:วิดีโอเกมที่มีฉากในประเทศเกาหลีใต้
หมวดหมู่:วิดีโอเกมที่มีฉากในประเทศไนจีเรีย
หมวดหมู่:วิดีโอเกมที่มีฉากในประเทศอิรัก
หมวดหมู่:วิดีโอเกมที่มีฉากในประเทศกรีซ
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศบัลแกเรีย
หมวดหมู่:วิดีโอเกมที่มีฉากในประเทศออสเตรเลีย
หมวดหมู่:วิดีโอเกมที่มีฉากในรัฐฮาวาย
หมวดหมู่:วิดีโอเกมที่มีฉากในประเทศไอซ์แลนด์
หมวดหมู่:วิดีโอเกมเกี่ยวกับเหล่านาวิกโยธินสหรัฐ
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่มีฉากในกรุงเทพมหานคร
หมวดหมู่:วิดีโอเกมซอมบี
หมวดหมู่:วิดีโอเกมเกี่ยวกับเมคา
หมวดหมู่:วิดีโอเกมที่มีฉากในทวีปแอนตาร์กติกา